

17 Ionawr 2022

Annwyl,

**Hysbysiad am gyllid sydd ar gael yn ystod Cylch 3 y Gronfa Adferiad Diwylliannol yn sgil COVID-19. Cyfnod Cyllido rhwng mis Rhagfyr 2021 a mis Chwefror 2022 (y 'Dyfarniad Cyllid')**

Rwy’n ysgrifennu atoch i roi'r wybodaeth ddiweddaraf ichi am y sefyllfa o ran darparu cymorth ariannol ychwanegol drwy drydydd cylch y Gronfa Adferiad Diwylliannol (CRF).

Mae Gweinidogion Cymru yn cydnabod pwysigrwydd y sectorau creadigol a diwylliannol yng Nghymru a’u heffaith ar yr economi ehangach, ac maent yn deall y pwysau ariannol sydd wedi bod arnoch, yn enwedig yn wyneb y cyfyngiadau Lefel Rhybudd 2 diweddar a gyflwynwyd yng Nghymru ym mis Rhagfyr 2021er mwyn mynd i'r afael â bygythiad yr amrywiolyn Omicron.

Er mwyn parhau i gynorthwyo’ch sector, mae Gweinidogion Cymru wedi cytuno y bydd arian ychwanegol ar gael drwy'r Gronfa Adferiad Diwylliannol ar gyfer y sefydliadau hynny y cafwyd cryn effaith arnynt. Gan eich bod wedi llwyddo yn y gorffennol i gael cyllid yn ystod cylch cyntaf a/neu ail gylch y Gronfa hon, mae’n bosibl y byddwch yn gymwys i gael cyllid eto drwy drydydd cylch cyllido a fydd yn para rhwng mis Rhagfyr 2021 a mis Chwefror 2022. Gallech gael hyd at 50% o'r dyfarniad cyllid a gawsoch yn y gorffennol o dan y Gronfa Adferiad Diwylliannol.

Fodd bynnag, er mwyn bwrw ymlaen â hyn, bydd angen inni sicrhau bod yr holl fuddiolwyr yn dal yn gymwys i gael cyllid, a dangos bod unrhyw gymorth ychwanegol yn dal i roi gwerth am arian. Felly, bydd angen ichi gwblhau'r hunan-ddatganiadau Atodiad A i gadarnhau eich bod yn bodloni'r meini prawf cymhwysedd gorfodol er mwyn cael eich ystyried ar gyfer y cymorth ychwanegol hwn.

Fel yr amlinellwyd yn ystod cylchoedd blaenorol y Gronfa Adferiad Diwylliannol, bydd Llywodraeth Cymru yn cynnal gwiriadau monitro priodol ar ôl i brosiectau gael eu cwblhau ac mae’n cadw'r hawl i gymryd unrhyw daliadau yn ôl lle bydd angen os na fydd cyllid adfer wedi cael ei ddefnyddio'n briodol neu os bydd wedi’i gymhwyso'n anghywir.

Mae'n bwysig nodi y bydd eich atebion ar y ffurflen hunan-ddatganiad hon yn cael eu defnyddio i asesu a ydych yn gymwys i gael cyllid ychwanegol ai peidio. Felly, fe'ch cynghorir yn gryf i beidio â gwneud cais os na allwch fodloni'r meini prawf uchod. Cofiwch hefyd, os ydych hefyd wedi cael grant Ardrethi Annomestig (NDR) yn ddiweddar, y bydd y swm hwnnw’n cael ei dynnu o unrhyw ddyfarniad ychwanegol posibl a gynigir ichi gan Lywodraeth Cymru.

Yn olaf, mae Gweinidogion Cymru yn awyddus i gymaint o'r cyllid hwn â phosibl gael ei ddefnyddio i gefnogi gweithluoedd y busnesau yn y sectorau hyn a byddent am weld cymorth drwy'r gronfa hon yn canolbwyntio ar sicrhau nid yn unig bod y sefydliad ei hun yn parhau’n hyfyw ond bod ei weithlu hefyd yn parhau felly.

Llenwch y tabl yn Atodiad A a'i ddychwelyd i [WalesCulturalRecoveryFund@llyw.cymru](mailto:WalesCulturalRecoveryFund@llyw.cymru) erbyn 14 Chwefror 2022. Yn dilyn arfarniad o'ch gwybodaeth, ac os bydd yn llwyddiannus, byddwch yn derbyn canran o'ch dyfarniad CRF diwethaf a fydd yn cael ei dalu i chi'n uniongyrchol cyn gynted â phosibl ar ôl derbyn eich gwybodaeth a ddychwelwyd ac asesiad mewnol.

Yn gywir

Jason Thomas

Gyfarwyddwr, Diwylliant, Chwaraeon a Thwristiaeth

Llofnodwyd gan Jason Thomas

O dan awdurdod y Dirprwy Weinidog Diwylliant, Chwaraeon a Thwristiaeth

**Cronfa Adferiad Diwylliannol – CRF3 – Atodiad A**

|  |  |  |
| --- | --- | --- |
| Hunan-ddatganiad | Dewiswch ymateb | Ymateb yr ymgeisydd |
| **Rydych yn cadarnhau eich bod yn dal** i **fodloni'r** **holl** feini prawf cymhwysedd gwreiddiol ac nad yw’ch amgylchiadau wedi newid (Gweler y meini prawf cymhwysedd yma)  [Cronfa Adferiad Diwylliannol Cymru Cylch 3 | Busnes Cymru (gov.wales)](https://eur01.safelinks.protection.outlook.com/?url=https%3A%2F%2Fbusinesswales.gov.wales%2Fcy%2Fcronfa-adferiad-diwylliannol-cymru-cylch-3&data=04%7C01%7CStephanie.Woodward%40gov.wales%7C6faf2b1aa6d64978acc708d9d77f4a31%7Ca2cc36c592804ae78887d06dab89216b%7C0%7C0%7C637777763961184067%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=%2BNww5UobHWYLw6Az7hKqOyl0bP37fIjyH31HbtQ4pI8%3D&reserved=0) | * Ydym – mae'r busnes yn dal i fodloni'r holl feini prawf cymhwysedd gwreiddiol ac nid yw’n hamgylchiadau wedi newid * Nac ydym – nid yw'r busnes bellach yn bodloni'r meini prawf cymhwysedd |  |
| **Yn ogystal â chadarnhau eich bod yn bodloni meini prawf gwreiddiol y gronfa, sydd i’w gweld yn Atodiad A, rydych hefyd yn cadarnhau bod y sefyllfa wedi cael cryn effaith arnoch** oherwydd bod eich trosiant o leiaf 50% yn llai rhwng mis Rhagfyr 2021 a mis Chwefror 2022 o gymharu â'r un cyfnod yn 19/20. Mae’n bosibl y byddwn yn ystyried achosion eithriadol – ychwanegwch ragor o fanylion yn y blwch isod. | * Ydw –gallaf gadarnhau bod y busnes wedi wynebu gostyngiad o 50% neu fwy yn ei drosiant yn ystod yr amser a bennir * Nac ydw – ni allaf ddangos bod gostyngiad o 50% neu fwy yn nhrosiant y busnes |  |
| **Rydych yn cadarnhau eich bod wedi dyrannu'r** holl gyllid blaenorol a roddwyd ichi drwy'r Gronfa Adferiad Diwylliannol | * Ydw – gallaf gadarnhau bod y busnes wedi dyrannu’r holl gyllid blaenorol a gafodd drwy’r Gronfa yn unol â'r llythyr cynnig * Nac ydw – ni allaf gadarnhau bod cyllid blaenorol a gafwyd drwy’r Gronfa wedi cael ei wario |  |
| **Rydych yn cadarnhau NAD yw manylion eich busnes wedi newid**, gan gynnwys (cyfrif banc etc.) Os yw eich manylion banc wedi newid neu os yw 12 mis neu fwy ers eich taliad CRF diwethaf – LLENWCH YN Y PL8[Cronfa Adferiad Diwylliannol Cymru Cylch 3 | Busnes Cymru (gov.wales)](https://eur01.safelinks.protection.outlook.com/?url=https%3A%2F%2Fbusinesswales.gov.wales%2Fcy%2Fcronfa-adferiad-diwylliannol-cymru-cylch-3&data=04%7C01%7CStephanie.Woodward%40gov.wales%7C6faf2b1aa6d64978acc708d9d77f4a31%7Ca2cc36c592804ae78887d06dab89216b%7C0%7C0%7C637777763961184067%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=%2BNww5UobHWYLw6Az7hKqOyl0bP37fIjyH31HbtQ4pI8%3D&reserved=0) | * Ydw – NID yw'r manylion wedi newid ac maent yn parhau yr un fath * Nac ydw – mae’r manylion wedi newid |  |
| **Rydych yn cydnabod** y bydd Llywodraeth Cymru, gan ddefnyddio prosesau monitro Llywodraeth Cymru, yn cynnal unrhyw wiriadau priodol y bernir eu bod yn angenrheidiol er mwyn asesu'r cais a’r datganiadau ac er mwyn gwirio natur ac effaith y cyllid a’r defnydd a wneir ohono yn y dyfodol. | * Ydw − rwy'n cydnabod y telerau a'r amodau fel y’u hamlinellir yn y llythyr cynnig gwreiddiol * Nac ydw |  |
| Rydych yn cadarnhau **NAD ydych** wedi gwneud cais am unrhyw gyllid adfer arall oddi wrth Lywodraeth Cymru ar gyfer yr un cyfnod h.y. Y Gronfa Cadernid Economaidd Rhagfyr 2021 – Chwefror 2022 a/neu nad ydych yn cael grant Ardrethi Annomestig. | * Rwy’n cadarnhau **NAD** wyf wedi gwneud cais am unrhyw gyllid adfer oddi wrth Llywodraeth Cymru ar gyfer yr un cyfnod â chyfnod y gronfa hon * Rwy'n cadarnhau fy mod **WEDI** gwneud cais am gyllid adfer arall oddi wrth Lywodraeth Cymru ers mis Rhagfyr |  |
| Rydych yn cadarnhau **eich bod yn cydymffurfio** ac y **byddwch yn parhau** i gydymffurfio â'r cyfyngiadau sydd yn eu lle. | * Ydw – rwyf yn cydymffurfio â nhw a byddaf yn parhau i wneud hynny * Nac ydw − nid wyf ac ni fyddaf yn cydymffurfio â nhw |  |
| Os nad ydych wedi cadarnhau pob un o’r datganiadau uchod ac os hoffech fanylu ar unrhyw amgylchiadau eithriadol,  rhowch ragor o wybodaeth |  | |

Rwy'n cadarnhau drwy hyn fod yr ymateb uchod yn gywir at ddibenion dyfarnu cyllid o’r **Gronfa Adferiad Diwylliannol yn sgil COVID-19** ac o ran yr Amodau sy'n gysylltiedig â'r Cyllid.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Llofnod

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Enw

Llofnodwr awdurdodedig

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sefydiad

**Cronfa Adferiad Diwylliannol –CRF 3 - Atodiad B**

Meini prawf allweddol CRF ar gyfer ymgeiswyr

* Rhaid i ymgeiswyr fod yn sefydliad cydnabyddedig yn y sector diwylliant;
* Rhaid i ymgeiswyr fod wedi’u lleoli yng Nghymru, neu rhaid eu bod yn gweithredu neu’n cyflogi yng Nghymru;
* Rhaid i ymgeiswyr fedru darparu datganiad ariannol llawn ar gyfer o leiaf flwyddyn, a rhaid bod y datganiad hwn wedi'i ardystio neu ei archwilio'n annibynnol ond nid oes angen ichi fod wedi cofrestru at ddibenion TAW os yw cyfanswm eich trosiant yn is na'r trothwy cofrestru;
* Rhaid bod gan ymgeiswyr gyfrif banc yn y DU yn enw'r busnes neu'r sefydliad;
* Mae angen i ymgeiswyr ddangos eu bod yn gweithredu'n gynaliadwy ym mis Chwefror 2020;
* Rhaid i ymgeiswyr ddangos eu bod wedi gweld gostyngiad sylweddol yn eu trosiant neu eu hincwm ers 1 Ebrill 2020 o ganlyniad i'r pandemig a bod disgwyl i hynny barhau tan 30 Medi 2021;
* Ni fydd unrhyw gymorth blaenorol e.e. cynnig terfynol o gymorth oddi wrth Lywodraeth Cymru o dan y Gronfa Cadernid Economaidd, yn cael ei ddidynnu, ond rhaid ei ddatgan fel rhan o'ch hawliad;
* Ni fydd y gronfa'n talu costau y rhoddwyd cymorth ar eu cyfer yn y gorffennol drwy gyllid grant arall fel y Gronfa Cadernid Economaidd neu gostau y rhoddwyd cymorth ar eu cyfer drwy gronfeydd cyhoeddus eraill;
* Rhaid i sefydliadau neu fusnesau sy'n cael cymorth drwy'r cynllun hwn geisio cynnal cyflogaeth am flwyddyn (un o amodau’r cynnig).
* Rhaid i geisiadau gynnig gwerth da am arian
* Bydd disgwyl i sefydliadau neu fusnesau sy'n cael cymorth drwy'r cynllun hwn weithredu mewn ffordd sy’n gydnaws ag ethos ac egwyddorion y Contract Diwylliannol.